Ubiškės–Vainočių geležinkelio tiltas

Ubiškės–Vainočių geležinkelio tiltas – Vilniaus–Klaipėdos linijos 263+993 km tiltas Telšių rajono savivaldybėje, stovintis tarpstotyje tarp Ubiškės ir Vainočių, 1,2 km į pietus nuo kelio . Po tiltu prateka Virvytės upė, praeina kaimo vieškelis, jungiantis Upynos ir Tryškių seniūnijas.

Vienkelis 1520 mm vėžės tiltas pastatytas tarpukaryje, kai buvo tiesiamas Kužių–Kretingos geležinkelis. Tuomet per I statybų  etapą 1924 m. rugsėjo 11 d. – 1926 m. gegužės 7 d. nutiesta 56 km atkarpa nuo Kužių iki Telšių.

2025 m. geležinkelio tiltas per Virvytę suremontuotas. Paprastojo remonto rangos darbus atliko UAB „Agorta“.Geležinkelio tiltas per Upynos Virvytės upę visit.telsiai.ltUAB „Agorta“. Metalinio tilto Vilnius-Klaipėda 263+993 km paprastojo remonto darbai facebook.com

Tiltas trijų tarpatramių, iš kurių vidurinysis – plačiausias, perdengiantis upę ir kelią dešiniajame krante. Tiltas atremtas į dvi tarpines ir dvi krantines, pusiau užpiltas atramas, sumūrytas iš tašyto akmens blokų. Ilgojo tarpatramio perdangą sudaro plieninė santvara, kurios apačia nutiestas traukinių kelias. Bėgiai su pabėgiais pakloti ant gelžbetoninės plokštės. Trumpieji galiniai tarpatramiai – gelžbetoninio sijinio tilto konstrukcijos. Šiuose tarpsniuose ant perdangų paskleistas skaldos balastas atremti pabėgiams.Geležinkelio tiltas per Virvytės upę google/maps Bendras tilto ilgis – apie 90 m, kur kraštiniai sijiniai tarpatramiai – maždaug po 10 m (perdangos formulė 10+90+10 m).Ubiškės-Vainočių geležinkelio tiltas maps.lt

 Šaltiniai 

 Nuorodos 

 Tiltų Vilnius-Klaipėda (263+993 km) ir (329+058 km) paparastojo remonto rangos darbai. (Pirkimo Nr. 584139) kontraktai.eu 2022-02-02.

Kategorija:Lietuvos santvariniai tiltai
Kategorija:Lietuvos sijiniai tiltai
Kategorija:Telšių rajono tiltai
Kategorija:Geležinkelio tiltai Lietuvoje
Kategorija:Tiltai per Virvytę